cyanic-selkie/wikianc huggingface dataset:
Viikinkilaiva
Purjehduksesta
Aavoilla merillä viikingeillä oli omat suuntimis- ja matkanmittauskeinonsa. Vaikka monia teorioita on esitetty siitä, kuinka viikingit navigoivat aavalla merellä, teorioiden tueksi ei ole löydetty arkeologista todistusaineistoa mistään navigointivälineistä. On luultavaa, että he selvisivät auringon ja Pohjantähden asemaa seuraamalla, sekä tarkkailemalla luontoa, aaltoja, tuulta, lintuja ja meren kaloja. Linnut ja valaat esiintyivät rannikkojen läheisyydessä, sekä aallot muodostuivat eri tavalla merenpohjan kohotessa rannikkoa lähestyttäessä. Kokenut purjehtija osasi myös tarkkailla taivaanrannassa näkyvää jääkenttien heijastusta.
Kokeilut nykyaikana tehdyillä viikinkialusten kopioilla ovat osoittaneet, että aluksilla voi nelikulmaisen purjeen ja soutajien avulla saavuttaa yli 15 solmun (28 km/h) nopeuden hyvissä olosuhteissa, ja pitkiä matkoja kuljettaessa voitiin edetä 200 km tai enemmänkin 24 tunnissa.
Operaatio Excess
Operaatio Excess oli huoltosaattueisiin liittyvä operaatio toisessa maailmansodassa tammikuussa 1941. Operaatio sisälsi saattueet Maltalle, Aleksandriaan sekä Pireukseen Kreikkaan.
Lähtötilanne
Saattue Excess (MC4) lähti 6. tammikuuta Gibraltarilta Maltalle ja Pireukseen Kreikkaan. Saattueeseen kuuluivat Federal Steam Companyn 11 063 tonnin Essex, jossa oli 4 000 tonnia ammuksia, 3 000 tonnia siemenperunaa sekä kannella 12 Hurricane hävittäjää ja 7 264 tonnin Clan Cumming, Clan MacDonald sekä Empire Song. Suojaava osasto koottiin Gibraltarille sijoitetusta Force H:sta ja siihen kuuluivat lentotukialus HMS Illustrious, taisteluristeilijä HMS Renown, taistelulaiva HMS Malaya, risteilijä HMS Sheffield sekä kuusi hävittäjää. Excess oli ensimmäinen saattue, joka joutui taistelemaan Italian ilmavoimien avuksi lähetettyä Saksan X Ilma-armeijakuntaa vastaan Välimerellä.
Risteilijät HMS Gloucester ja HMS Southampton sekä kaksi hävittäjää muodostivat Force B:n (kontra-amiraali E de F Renouf) ja risteilijät kuljettivat täydennysjoukkoja Maltalle, mistä jatkoivat kohti länttä vastaanottamaan Gibraltarilta saapuvaa Excess saattuetta. Force B:n tehtävänä oli vapauttaa Force H palaamaan Gibraltarille.
Taistelut
Force H:ta vastaan hyökkäsi 9. tammikuuta kello 13:50 kymmenen italialaisen SM.79 pommittajan laivue, mutta koneet eivät saaneet osumia aluksiin. Force H palasi Gibraltarille seuraavana päivänä luovutettuaan saattueen Force B:lle, joka saattoi alukset Maltalle. Force B jatkoi Maltalta saattaen saattuetta MC6 Maltalta Pireukseen. Saksalaiset Ju 87 -koneet hyökkäsivät saattueen 11. tammikuuta kimppuun, jolloin HMS Southampton upposi saatuaan osuman kahdesta pommista. Samassa hyökkäyksessä HMS Gloucester vaurioitui lievästi (pommi ei räjähtänyt), mutta kykeni pelastamaan ison osan HMS Southamptonin miehistöstä ja jatkamaan matkaansa Aleksandriaan.
Ken’ichi Matsuyama
thumb|220px|Ken’ichi Matsuyama Ken’ichi Matsuyama (, s. 5. maaliskuuta, 1985 Mutsu, Aomori, Japani) on japanilainen näyttelijä.
Operaatio Excess
Taistelut
Saattueen MC6 saapuminen 12. tammikuuta Pireukseen päätti operaatio Excessin.
Ken’ichi Matsuyama
Ken’ichi tunnetaan mystisistä roolihahmoistaan ja parhaiten hänet tunnetaan L:änä elokuvista Death Note: The Last Name (2006) ja L: Change the World (2008).
Operaatio Excess
Taistelut
Regia Marinan torpedoveneet hyökkäsivät saattuetta MW6 vastaan 10. tammikuuta, jolloin (Force F) risteilijä HMS Bonaventure ja hävittäjä HMS Hereward upottivat italialaisen Spica-luokan torpedoveneen Vegan Sisiliansalmeen. Hävittäjä HMS Gallant osui miinaan lähellä Pantellariaa. Pahoin vaurioitunut hävittäjä hinattiin Maltalle, jossa todettiin korjaamisen olevan mahdotonta. HMS Gallant tuhoutui lopullisesti saksalaisten pommittaessa Valettan satamaa huhtikuussa 1942.
Samana päivänä kello 12:35 hyökkäsi viisi italialaista ja 40 saksalaista Junkers Ju 87B -konetta saattajien kimppuun. Lentotukialus HMS Illustrious osui kuusi pommia, jotka vaurioittivat alusta pahoin ja Maltalla tehtyjen tilapäiskorjausten jälkeen se purjehti Aleksandriaan 25. tammikuuta telakalle. Ilmapommituksessa vaurioitui myös taistelulaiva HMS Warspite.
Seuraukset
Operaatio Excessin aikana ei uponnut rahtialuksia, mutta Kuninkaallinen laivasto menetti kaksi risteilijää sekä hävittäjän. HSM Illustrious oli käyttökelvoton useita kuukausia sekä Saksan X ilma-armeijakunnan läsnäolo rajoitti Kuninkaallisen laivaston toimintamahdollisuuksia Välimeren alueella.
Yrjö J. E. Alanen
Yrjö Jaakko Edvin Alanen (20. syyskuuta 1890 Raisio – 17. lokakuuta 1960 Helsinki ) oli suomalainen teologi ja Helsingin yliopiston professori.
Alasen vanhemmat olivat lääninrovasti Yrjö Alanen ja Helmi Maria Karsten. Hän pääsi ylioppilaaksi 1908 ja valmistui filosofian kandidaatiksi 1912. Alanen vihittiin papiksi 1918 ja hän valmistui teologian kandidaatiksi 1930 ja lisensiaatiksi sekä tohtoriksi 1932. Alanen toimi vt. pappina eri seurakunnissa vuosina 1918–1930 sekä Vaasan suomalaisen lyseon vanhempana uskonnon lehtorina 1930–1933. Alanen oli Helsingin yliopiston dosenttina 1933–1938, systemaattisen teologian professorina 1938–1948 sekä teologisen etiikan ja uskonnonfilosofian professorina 1948–1958.
Yrjö J. E. Alasen veli oli historiantutkija Aulis J. Alanen.
Teemu Lehmusruusu
Teemu Lehmusruusu (s. 1981 Helsinki) on suomalainen media- ja installaatiotaiteilija, jonka teoksissa on usein myös ympäristö- ja biotaiteen elementtejä. Lehmusruusun työskentelylle keskeisiä teemoja ovat ihmisen rooli ekosysteemeissä ja elämän perusedellytykset planeetallamme, joita hän lähestyy tutkimuksen kautta. Hänen teoksensa johdattelevat meitä pohtimaan omaa asemaamme ravintoverkossa ja suhdettamme luonnon keskeisiin prosesseihin. Vuonna 2018 käynnistyneen Trophic Verses - Säkeitä ravintoketjulta -projektin parissa hän tutkii maaperän näkymätöntä elämää, joka on jatkuvassa muutostilassa ja jota ympäristökriisit uhkaavat. Hänen teoksissaan kohtaamme maaperän sensorien, äänen ja tietokoneavusteisen kuvan välityksellä, yhteistyössä luonnonmateriaalien, kuten löydettyjen puunrunkojen ja laboratoriossa tuotettujen sienirakenteiden kanssa.
Lehmusruusun teoksia on muun muassa Kansallisgallerian ja EMMA-museon kokoelmissa. Maaperähengitykseen ja fotosynteesiin kytkeytyvä ympäristötaideteos Maatuu uinuu henkii (Respiration Field), 2019, on mukana Art as We Don't Know It -kirjassa. Teemu Lehmusruusu tekee taiteellisen tutkimuksen väitöskirjaa Aalto-yliopisto n taiteen laitoksella.
Lehmusruusu toimii AV-arkin, Suomen biotaiteen seuran ja Örön Residenssikeskus ry:n hallituksissa, sekä taiteilijajäsenenä Suomen valokuvataiteilijoiden liitossa. Hän on perustanut Telling Tree art+rsrch taidetoimijan sekä toiminut toisena perustajana Kunstventures taidetuotantoyhtiössä. pienoiskuva|Teemu Lehmusruusu working with the 'Parent Matter' installation at his studio in Helsinki, 2018.|alt=
Command & Conquer: Generals
Command & Conquer: Generals on EA Pacificin kehittämä ja EA Gamesin julkaisema Command & Conquer -pelisarjaan kuuluva reaaliaikainen strategiapeli. Peli julkaistiin vuonna 2003 Microsoft Windowsille ja vuonna 2015 myös OS X:lle. Peli eroaa edeltäjistään siten, ettei sitä tehnyt aikaisemmat Command & Conquer -pelit kehittänyt ja julkaissut Westwood Studios. Ennen pelin julkaisua EA Games oli ostanut ja sittemmin sulkenut Westwoodin.
Peli on ensimmäinen kolmiulotteinen Command & Conquer -strategiapeli ja käyttää SAGE-pelimoottoria, jota EA Los Angeles myöhemmin käytti esimerkiksi strategiapelissään The Lord of the Rings: The Battle for Middle-earth. Myös Westwood Studiosin julkaisema Command & Conquer: Renegade on kolmiulotteinen, mutta se ei ole reaaliaikastrategia vaan ammuntapeli.
Peliä laajentava lisäosa Command & Conquer: Generals Zero Hour julkaistiin 22. syyskuuta 2003.
Osapuolet
Pelissä on kolme toisistaan suuresti eroavaa osapuolta: kapitalistinen Yhdysvallat, kommunistinen Kiina ja kuvitteellinen terroristijärjestö GLA eli Global Liberation Army. Jokaisella osapuolella on omat vahvuutensa. Yhdysvallat luottaa kehittyneeseen teknologiaan, hyvin koulutettuihin sotilaisiinsa ja voimakkaisiin ilmavoimiinsa. Kiina käyttää valtavia sotajoukkoja, raskaasti varustettuja panssarivaunuja ja ydinaseita. Global Liberation Army käyttää kemiallisia aseita, pommi-iskuja ja sissisotaa.
Yhdysvaltain strategia on selkeä. Tarkoituksena on tuhota vastustajan puolustus voimakkailla hävittäjillä ja lopuksi hävittää vastustajan tukikohta nopeilla, mutta tehottomilla (esimerkiksi Humveella) ajoneuvoilla.
GLA:n puolustus on heikko. GLA:n omat puolustukset ovat heikkoja lukuun ottamatta Stinger sitea. Siksi kannattaa puolustaa tukikohtaa erilaisilla panssarivaunuilla ja RPG-troopereilla (PST-Miehiä), ja palatseilla, jotka saa miehitettyä jalkaväellä.
Juoni
Siinä missä Tiberium-jatkumo ja Red Alert -jatkumo ovat täysin kuvitteellisia, Generals-jatkumo ei eroa todellisuudesta niin suuressa määrin. Command & Conquer: Generals sijoittuu lähitulevaisuuteen, 2020-luvulle, jolloin maailmassa on kaksi supervaltaa, Yhdysvallat ja Kiina. Supervallat ovat liittolaisia ja joutuvat jatkuvasti Global Liberation Army -terroristijärjestön hyökkäysten kohteeksi. Pelin jokaisella osapuolella on oma kampanja, jossa on seitsemän tehtävää. Mikäli pelaaja haluaa ymmärtää pelin tarinan, hänen on pelattava ensimmäiseksi Kiinan, sitten Global Liberation Armyn ja viimeiseksi Yhdysvaltain kampanja.
Pelin tarinassa Global Liberation Army iskee Pekingiin ja tuhoaa suurimman osan kaupungista ydinpommilla, minkä seurauksena Kiina julistaa sodan Global Liberation Armya vastaan ja ydinaseiden avulla murskaa täydellisesti aasialaiset GLA-joukot. Kiinalaisten aiheuttamista tappioista pahoin kärsinyt Global Liberation Army aloittaa yllätyshyökkäysten sarjan yhdysvaltalaisia ja kiinalaisia joukkoja vastaan, ja lopulta GLA-joukot valtaavat Baikonurin kosmodromin ja laukaisevat sieltä biologisilla aseilla varustetun raketin tuntemattomaan aasialaiseen kaupunkiin tuhoisin seurauksin. Pian tämän jälkeen Yhdysvallat saapuu Lähi-itään ja kukistaa sitä miehittävät GLA-joukot, mutta saa vastaan terroristien kanssa liittoutuneen kiinalaisen kenraalin. Loppuratkaisussa yhdysvaltalaisen joukot iskevät Global Liberation Armyn päämajaan ja tuhoavat sen täydellisesti.
Musiikki
Pelin jokaisella osapuolella on erilaiset musiikkikappaleet. Yhdysvaltain kappaleet koostuvat Bill Brownin eeppisestä ja militarisesta musiikista. Kiinan kappaleisiin kuuluu itämaista musiikkia ja Kiinan kansallislauluna tunnetun Vapaaehtoisten marssin. Global Liberation Armyn teemamusiikki on yhdistelmä arabialaista musiikkia ja heavy metalia.
Vastaanotto
thumb|right|300px|Kiinalaisia tankkeja tuhoamassa GLA:n tukikohtaa thumb|right|300px|Ilmaisku [[MiGeillä]] Command & Conquer: Generals sai kriitikoilta huippuarvosanoja ja osoittautui myyntimenestykseksi, mutta peli on myös saanut osakseen kritiikkiä.
Joidenkin pelaajien mielestä Yhdysvallat on muita osapuolia voimakkaampi, vaikka EA Games onkin yrittänyt tehdä kaikista osapuolista mahdollisimman tasapuolisia. Monien mielestä Yhdysvalloilla pelaaminen vaatii vähän varsinaisia pelitaitoja. Yhdysvaltain nopea rahankeräys, kehittyneet lentokoneet ja laser-aseet ovat johtaneet siihen, että moninpelissä yhdysvaltalaisilla pelaava koetaan aloittelijaksi tai jopa pelitaidottomaksi. Tosin muutamat pelaajat ovat todenneet, että Yhdysvallat ovat myös riippuvaisia sähköntuotannosta ja vaatii paljon rahavaroja puolustuslaitteiden ylläpitämiseen. GLA:n puolustuksiin ei tarvitse todellakaan paljon rahaa, mutta puolustuksista yleensä vyörytäänkin yli. Kiinan puolustukset ovat tehokkaita, mutta bunkkerit hajoavat helposti pahan paikan tullen.
Monet pelisarjan fanit ovat kritisoineet Generalsia siitä, että se eroaa suuresti edeltäjistään. Pelin välivideot on toteutettu pelin omalla grafiikkamoottorilla, eivätkä oikeilla näyttelijöillä, kuten aikaisemmissa Command & Conquer -peleissä. Peli ei myöskään sisällä viittauksia muihin sarjan peleihin. Fanipiireissä peli tunnetaan pilkkanimellä ”Age of Generals”, joka on viittaus Age of Empires -peleihin.
Command & Conquer: Generals on kielletty Kiinassa, koska kiinalaisten ensimmäisen tehtävän aloittavassa välivideossa Global Liberation Army hyökkää Pekingiin ja tuhoaa suurimman osan kaupungista ydinpommilla. Kohtauksen pelättiin muistuttavan kiinalaisia vuoden 1989 Taivaallisen rauhan aukion mielenosoituksista.
Vietnaminnakkeli
Levinneisyys
Vietnaminnakkelia tavataan Kiinassa, Laosissa ja Vietnamissa. Lajin levinneisyysalue on suhteellisen pieni ja aukkoinen, ja sen populaation arvellaan olevan suhteellisen pieni. Sitä uhkaa elinympäristöjen tuhoutuminen, ja laji on luokiteltu silmälläpidetäväksi.
Huang Nanyan
Huang Nanyan (, s. 11. huhtikuuta 1977 Guangxi) on kiinalainen kilpauransa lopettanut sulkapalloilija ja olympiamitalisti. Huang pelasi Sydyneyn olympialaisissa nelinpelissä Yang Wein parina. He voittivat toisella kierroksella Sujitra Ekmongkolpaisarnin ja Saralee Thungthongkamin. Puolivälierissä Huang ja Yang voittivat alankomaalaiset Lotte Jonathansin ja Nicole van Hoorenin sekä välierissä eteläkorealaiset Chung Jae-heen ja Ra Kyung-minin. Loppuottelussa he kuitenkin hävisivät kiinalaisparille Ge Fei-Gu Junille erin 2–0.
Giovanna Amati
Giovanna Amati (s. 20. heinäkuuta 1959 Rooma, Italia ) on italialainen entinen Formula 1 -kuljettaja ja viimeisin sarjassa kilpaillut nainen.
Ura
Vuonna 1992 Amati sai Formula 1 -kuljettajasopimuksen Brabham-tallista, kun alkuperäisen kuljettajaehdokkaan Akihiko Nakayan ajamaa Japanin Formula 3000-sarjaa ei laskettu mukaan superlisenssin vaatimuksiin. Amati osallistui autolla kolmeen Formula 1 -kilpailuun, joista tulokseksi jäi kolme karsiutumista. Brasilian GP:n jälkeen Amatin paikalle palkattiin Damon Hill. Amati kuitenkin jatkoi kilpailemista muissa sarjoissa, kunnes siirtyi lehdistö- ja televisiotehtäviin.
F1-sarjan jälkeen Amati ajoi Porsche Supercupia vuonna 1993 ja kestävyysajoja 1990-luvun lopussa kohtalaisella menestyksellä.
Muuta
Amati siepattiin nuorena ja hänestä vaadittiin lunnaita, koska hän kuului merkittävään roomalaiseen teollisuussukuun.
Jevgenijus Šuklinas
Jevgenijus Šuklinas (s. 23. marraskuuta 1985 Glazov, Udmurtia, Neuvostoliitto) on liettualainen ratameloja. Šuklinas sijoittui alun perin Lontoon olympialaisissa 2012 miesten yksikön toiseksi, mutta kesäkuussa 2019 Kansainvälinen olympiakomitea ilmoitti, että Šuklinas menettää olympiamitalin käytettyään kiellettyjä aineita. Šuklinas on saavuttanut neljästi pronssia MM-kilpailuissa. Hän on myös kolminkertainen Euroopan-mestari. Edellä mainitut mitalit ovat tulleet 200 metrin yksikkömelonnassa.
Sophia Santi
thumb|right|Sophia Santi Sophia Santi (s. 6. joulukuuta 1981) on kanadalainen pornonäyttelijä ja -malli, joka tunnetaan laajalti myös aiemmin käyttämällään nimellä Natalia Cruze. Hän oli Penthousen "Pet of the Month" marraskuussa 2002.
Santi syntyi Winnipegissä, kasvoi Vancouverissa ja muutti sittemmin Yhdysvaltoihin. Siellä hän asui ensin 18-vuotiaasta äitinsä kotiosavaltiossa Arizonassa, mutta kahdenkymmenen ikäisenä hän muutti Los Angelesiin, Kaliforniaan. Hän on isänsä puolelta romanialaistaustainen, ja lisäksi äidin puolelta on muun muassa cherokeetaustaa.
Santi on ottanut nykyisin käyttämänsä nimen Sophia Lorenilta. Hän on maininnut nimenmuutokselleen syyksi myös toisen tahon hänen nimissään avaaman sivuston.
Daa-da daa-da
”Daa-da daa-da” on kappale, jolla Sammy Babitzin voitti vuoden 1972 Syksyn sävel -laulukilpailun. Kappaleen on sanoittanut ja säveltänyt Kari Kuuva. Kappale oli Babitzinin läpimurtokappale.
Sammy Babitzin osallistui kappaleella vuoden 1972 Syksyn sävel -laulukilpailuun. Se voitti finaalin saatuaan yli 40 000 ääntä eli noin kolmasosan kaikista äänistä. Äänimäärä oli runsaasti suurempi kuin edellisten vuosien voittajakappaleilla.
”Daa-da daa-da” julkaistiin vuonna 1972 singlenä, jonka b-puolella oli kappale ”Pienen pojan nukkeshow”. Marraskuussa 1972 single oli Suomen viidenneksi myydyin. Joulukuussa se oli singlelistalla sijalla kolme ja tammikuussa kymmenentenä. Kaiken kaikkiaan singleä myytiin 7 500 kappaletta.
”Daa-da daa-da” oli alun perin tarkoitus antaa Frederikin laulettavaksi. Finnlevyn Toivo Kärki ei kuitenkaan antanut Frederikin levyttää kappaletta sen rivin ”hiki pintaan täytyy saada” vuoksi. Frederikin mukaan Kärki totesi, että ”hikihän haisee pahalle, ei semmoista sanaa voi laulaa”. Kun Sammy Babitzin voitti kappaleella Syksyn sävelen, Frederikin mukaan Kärki vältteli häntä pitkään Finnlevyn käytävillä.
Sergio Osmeña
thumb|Sergio Osmeña Sergio Osmeña (9. syyskuuta 1878 Cebu – 10. lokakuuta 1961 Manila) oli filippiiniläinen valtiomies, joka toimi Filippiinien presidenttinä vuosina 1944–1946 ja sitä ennen varapresidenttinä 1935–1944.
Ura
Osmeña kävi Colegio de San Juan de Letran -koulua Manilassa ja suoritti oikeustieteellisen tutkinnon katolisessa Santo Tomasin yliopistossa vuonna 1903. Filippiinien vallankumouksen aikana 1890-luvulla hän oli kansallismielisen El Nuevo Dia -sanomalehden toimittajana. Hänet nimitettiin vuonna 1904 Cebun provinssin vt. kuvernööriksi, mistä hän siirtyi Cebun ja Negros Orientalin viskaaliksi. Vuonna 1906 Osmeña valittiin vaaleilla Cebun kuvernööriksi. Seuraavana vuonna hänet valittiin edustajaksi uuteen Filippiinien kansalliskokoukseen. Siellä hän perusti vaikutusvaltaiseksi muodostuneen nationalistipuolueen yhdessä Manuel L. Quezonin ja muiden kanssa. Osmeña oli puolueen puheenjohtaja vuoteen 1921, jolloin Quezon tuli hänen tilalleen. Hän oli myös kansalliskokouksen ensimmäisenä puhemiehenä vuosina 1907–1916, sen seuraajaksi perustetun Filippiinien edustajainhuoneen ensimmäisenä puhemiehenä 1916–1923, Filippiinien valtioneuvoston varapuheenjohtajana vuosina 1918–1922 ja sen jälkeen senaattorina.
Puoluetoveruudesta huolimatta Osmeña ja Quezon olivat pitkään poliittisia kilpailijoita, ja heidän keskinäinen vihanpitonsa hallitsi Filippiinien politiikkaa usean vuosikymmenen ajan. Vuonna 1924 heidän johtamansa ryhmäkunnat yhdistyivät uudeksi nationalistipuolueeksi (Partido Nacionalista Consolidado) voidakseen tehokkaammin vastustaa kenraalikuvernööri Leonard Woodin politiikkaa. Osmeña ja Manuel Roxas matkustivat vuonna 1931 Washingtoniin tekemään Filippiinien itsenäisyyttä koskeneen toivomusaloitteen, jonka pohjalta Yhdysvaltain kongressi hyväksyi vuonna 1933 Hare–Hawes–Cutting Act -lain. Quezon vastusti lakia, koska se takasi Yhdysvalloille pysyvän oikeuden sotilastukikohtiin Filippiineillä, joten Quezonin kannattajat estivät lain hyväksynnän Filippiinien kansalliskokouksessa. Seuraavana vuonna kaikki osapuolet hyväksyivät uuden Tydings–McDuffie Act -lain, jonka nojalla perustettiin itsehallinnollinen Filippiinien kansainyhteisö kymmenen vuoden siirtymäajaksi ennen täyttä itsenäisyyttä. Vuonna 1935 Quezon valittiin kansainyhteisön ensimmäiseksi presidentiksi ja Osmeña hänen varapresidentikseen. Osmeña oli myös kansanvalistusministerinä Quezonin hallituksessa.
Toisen maailmansodan japanilaismiehityksen aikana Quezon ja Osmeña siirtyivät johtamaan pakolaishallitusta Washingtoniin. Osmeñasta tuli presidentti maanpaossa Quezonin kuoltua 1. elokuuta 1944. Samaan aikaan José P. Laurel toimi Manilassa japanilaisten asettaman nukkevaltion presidenttinä. Pakolaishallinnon valta Filippiineillä palautui sitä mukaa kun amerikkalaisjoukot valtasivat saaret takaisin. Osmeña ja hänen hallituksensa palasivat Manilaan helmikuussa 1945. Hän pyrki palauttamaan sotaa edeltäneen yhteiskuntajärjestyksen ja puolifeodaalisen maanomistuksen sekä tuomitsemaan sota-ajan kollaboraattorit kansantuomioistuimessa. Osmeña hävisi huhtikuun 1946 presidentinvaalit Roxasille, josta tuli itsenäisten Filippiinien ensimmäinen presidentti, kun itsenäisyys astui voimaan kaksi kuukautta myöhemmin.
Muistaminen
Osmeñan kuva on ollut 50 Filippiinien peson setelissä vuodesta 1969. Hänen mukaansa on nimetty Sergio Osmeña Sr. -niminen kunta Zamboanga del Norten provinssissa.
Nevada-luokka
Luokan alukset palvelivat Atlantilla ensimmäisessä maailmansodassa. Ne modernisoitiin vuosina 1927 ja 1929. Pearl Harborissa Oklahoma upposi ja Nevada kärsi vaurioita. Seuraavana vuonna Nevada modernisoitiin, jolloin muun muassa parannettiin aluksen ilmatorjuntaa. Palvelukseen palattuaan se palveli Tyynellä valtamerellä ja Euroopassa alus osallistui muun muassa Normandian maihinnousuun yhdessä USS Texasin ja USS Arkansas'n kanssa tulittaen saksalaisten rannikkotykistöä.
What Lovers Do
What Lovers Do on yhdysvaltalaisyhtye Maroon 5:n kappale, jolla vierailee myös yhdysvaltalaislaulaja SZA. Sen julkaisivat 222 Records sekä Interscope Records Maroon 5:n kuudennen, Red Pill Blues-studioalbumin kolmantena singlenä 30. elokuuta 2017. Kappaleen ovat sanoittaneet Adam Levine, SZA, Benjamin Diehl, Brittany Talia Hazzard, Elina Stridh, Jason Evigan, Oladayo Olatunji ja Victor Rådström, joista Evigan tuotti sen Sam Farrarin, Ben Billionsin ja Noah Passovoyn kanssa. Kappaleelle on toteutettu myös Joseph Kahnin ohjaama musiikkivideo, joka julkaistiin Maroon 5:n YouTube-kanavalla 28. syyskuuta 2017. Video kuvattiin Kalifornian Los Angelesissä elokuussa 2017.
Maroon 5 on esittänyt kappaleen ensi kertaa livenä Rock in Rio-tapahtumassa Rio de Janeirossa 16. syyskuuta 2017. Sen jälkeen he ovat esittäneet sen muun muassa The Ellen DeGeneres Showssa sekä Jimmy Kimmel Live!:ssa.
Jakkula (Somero)
Jakkula on kylä Somerniemellä Somerolla.
Kylä sijaitsee Oinasjärven rannalla ja rajoittuu etelässä Viuvalan, lännessä Oinasjärven ja pohjoisessa Härjänlahden kyliin Somerniemellä. Idässä on naapurina Pusulan Hyrkkölän kylän Arimaan kulmakunta Nummi-Pusulassa. Oinasjärven ohella Jakkulan kylän maat ulottuvat pohjoisessa Arimaa-järven rantaan. Arimaa laskee Oinasjärveen Jakkulan alueella virtaavaa Mäentaanjokea, jonka leventymänä on Lahnalampi. Pohjoisessa kylän maat rajoittuvat Kolmanteen Salpausselkään kuuluvaan Äyräsnummeen.
Kylän väkiluku vuonna 2011 oli 73, mikä teki siitä Someron kylistä väkiluvultaan 29. suurimman ja entisen Somerniemen kylistä kuudenneksi suurimman. Yhdessä Oinasjärven kanssa Jakkula on ollut toinen entisen Somerniemen kunnan keskuskylistä, jossa ovat sijainneet muun muassa Somerniemen kunnantalo, paloasema, meijeri ja Somerniemen pappila. Koulua kylässä ei ole, vaan koulua on vuodesta 1901 käyty Oinasjärvellä, jossa muiden koulujen lakattua nyt on entisen Somerniemen alueen ainoa toiminnassa oleva koulu.
Kylän vanhoja taloja ovat olleet Hamppula, Huuva, Häntä, Jutta, Kärki, Paakkala ja Paavola, josta vuonna 1688 tuli kappalaisen virkatalo ja sittemmin itsenäisen Somerniemen seurakunnan pappila. Taloista kaikki ovat edelleen olemassa. Paakkalassa toimivat vuosina 1957-1977 Somerniemen kunnantalo ja paloasema ja sen jälkeen paloasema. Huuvaa käytettiin palokunnan ja maamiesseuran juhlatilana vuoteen 2004. Kylän vanhalla tontilla taloista ovat vielä Paakkala ja Huuva, joka on maisemallisesti ja paikallishistoriallisesti arvokas. Pappila oli 2010-luvulla yksityiskäytössä.
Jakkulan tiiviin ryhmäkylän vuonna 1898 tapahtunut palo oli esikuvana kirjailija Helvi Hämäläisen romaanille Kylä palaa (1938). Kirjailija, jonka äidin suku oli Somerniemeltä, oli kuullut siitä kertomuksia tädiltään Sandra Alénilta.
Jakkulassa on syntynyt herännäispappi Abraham Achrenius (1706–1769).
Isä Damien
thumb|right|Isä Damien
Isä Damien eli Molokain Pyhä Damien, alkuperäisnimeltään Joseph de Veuster (3. tammikuuta 1840 Tremelo, Belgia – 15. huhtikuuta 1889 Molokai, Havaiji) oli belgialainen pappi, joka teki lähetystyötä Havaijin leprapotilaiden keskuudessa ja pääsi katolisen kirkon pyhimykseksi.
Isä Damien syntyi vanhempiensa seitsemästä lapsesta nuorimpana. Hän opiskeli Braine-le-Comtessa ja liittyi vuonna 1858 Leuvenissa Jeesuksen ja Marian Pyhien Sydänten kongregaatioon. Hän lähti Havaijille vuonna 1863, saapui Honoluluun vuonna 1864 ja sai samana vuonna pappisvihkimyksensä. Häntä liikuttivat Molokain Kalaupapaan karkotettujen leprapotilaiden huonot olot, joten hän otti vapaaehtoisesti vastuun leprasiirtolasta. Hän tarjosi sairastuneille henkistä, fyysistä sekä hengellistä tukea ja paransi monilla hankkeilla potilaiden oloja. Kuudestatoista Molokailla viettämästään vuodesta kuutena hän sai muilta papeilta apua. Veden- ja ruoansaannin sekä elinolojen parantamisen lisäksi Damien perusti kaksi orpokotia. Vuonna 1884 hän sairastui itse lepraan, mutta ei suostunut poistumaan. Hänet haudattiin leprasiirtolan alueille hänen pyyntönsä mukaisesti, mutta hänen jäänteensä siirrettiin Leuveniin vuonna 1936. Vuonna 1995 hänen oikea kätensä palautettiin alkuperäiseen hautaan.
Robert Louis Stevenson omisti Damienille tunnetun häntä puolustavan kirjoituksen haastateltuaan havaijilaisia vuonna 1889. Vuonna 1965 Damienin patsas sijoitettiin United States Capitolin National Statuary Halliin. Damien julistettiin autuaaksi vuonna 1995 ja kanonisoitiin vuonna 2009.
Pesäpallon naisten Mestaruussarjan kausi 1987
Naiset pelasivat pesäpallon Mestaruussarjassa 1987 10 joukkueen 2-kertaisena sarjana, jonka päätteeksi kaksi parasta kohtasivat kaksiosaisessa finaalissa.
Naisten Mestaruussarja
Oulu ja Siilinjärvi putosivat.
Vallan
Vallan on kaupunginosa Pietarsaaressa. 1700-luvulla alue oli Pietarsaaren tärkein karjamaja-alue. Vuonna 1773 Vallanissa oli kaksikymmentä karjamajaa.
Pesäpallon naisten Mestaruussarjan kausi 1987
Naisten Mestaruussarja
SM-loppuottelut
Ikaalisten Tarmo: Minna Hannonen, Anne Herttua, Katja Holopainen, Kirsti Lamminen, Päivi Lehteenmäki, Minna Marjamäki, Johanna Nieminen, Päivi Suikkanen, Katja Varis, Kirsi Virtanen, Päivi Virtanen. Pelinjohtaja: Markku Lähteenmäki, valmentaja: Timo Ranta.
Holomorfinen funktio
Matematiikassa holomorfiset funktiot ovat kompleksianalyysin keskeinen tutkimuskohde. Holomorfinen funktio on yhden tai useamman muuttujan kompleksiarvoinen funktio, joka on kompleksisesti derivoituva jokaisen määrittelyjoukkonsa pisteen ympäristössä.
Käsitettä analyyttinen funktio käytetään usein synonyyminä käsitteelle “holomorfinen funktio” , vaikka sanaa analyyttinen käytetään myös laajemmassa merkityksessä: se voi olla mikä tahansa funktio (reaalinen, kompleksinen tai vielä yleisempi tapaus), joka voidaan kehittää Taylorin sarjaksi jokaisessa määrittelyjoukkonsa pisteessä. Holomorfinen funktio on siis kompleksiarvoinen analyyttinen funktio.
Määritelmä
Jos funktio ƒ on kompleksiarvoinen yhden (kompleksi)muuttujan funktio, sen derivaatta määrittelyjoukon pisteessä z0 määritellään raja-arvona
Tämä on sama kuin derivaatan määritelmä reaalifunktioille, paitsi että kaikki muuttujan ja funktion arvot ovat kompleksilukuja. Erityisesti on huomattava, että raja-arvoa laskettaessa kompleksiluku z lähestyy kompleksilukua z0, ja raja-arvon on oltava sama riippumatta siitä, mistä kompleksitason suunnasta lukua z0 lähestytään. Jos raja-arvo on olemassa, sanotaan, että ƒ on derivoituva pisteessä z0. Kompleksifunktion ja reaalifunktion derivaatoilla on useita yhteisiä ominaisuuksia: molemmat ovat lineaarisia, ja kummassakin tapauksessa tulon ja osamäärän derivointisäännöt sekä ketjusääntö vastaavat toisiaan.
Jos ƒ on kompleksisesti derivoituva jokaisessa alueen U pisteessä z0, sanotaan, että ƒ on holomorfinen alueessa U. Jos ƒ puolestaan on holomorfinen jossakin pisteen ympäristössä z0, sen sanotaan olevan holomorfinen pisteessä z0. Funktion ƒ sanotaan olevan holomorfinen ei-avoimessa joukossa A, jos se on holomorfinen A:n sisältävässä avoimessa joukossa.
Reaalisen ja kompleksisen derivoituvuuden välinen suhde voidaan esittää seuraavasti: Jos kompleksifunktio ƒ(x + i y) = u(x, y) + i v(x, y) on holomorfinen, funktioilla u ja v on ensimmäisen kertaluvun osittaisderivaatat x:n ja y:n suhteen. Nämä osittaisderivaatat toteuttavat Cauchyn–Riemannin yhtälöt:
Vaikka osittaisderivaatat toteuttaisivat Cauchyn-Riemannin yhtälöt, funktio ei automaattisesti ole holomorfinen, vaan tarvitaan lisätietoa joko funktion tai osittaisderivaattojen jatkuvuudesta. Yksinkertaisimmillaan voidaan osoittaa, että jos funktioilla u ja v on jatkuvat ensimmäisen kertaluvun osittaisderivaatat, jotka toteuttavat Cauchyn–Riemannin yhtälöt, ƒ on holomorfinen. Tyydyttävämpi lause, joka on vaikeampi todistaa, on Looman–Menchoffin lause: jos funktio ƒ on jatkuva ja funktioilla u ja v on ensimmäisen kertaluvun jatkuvat osittaisderivaatat, jotka toteuttavat Cauchyn–Riemannin yhtälöt, ƒ on holomorfinen.
Terminologiaa
Sanan "holomorfinen" ottivat käyttöön kaksi Cauchyn oppilasta, Briot (1817–1882) ja Bouquet (1819–1895). Sanan juuret ovat kreikan kielen sanoissa ὅλος (holos), joka tarkoittaa kokonainen ja  μορφή (morphē), joka tarkoittaa "muoto".
Ominaisuuksia
Koska kompleksifunktion derivointi on lineaarinen operaatio, ja funktioiden tulo ja osamäärä derivoidaan ja ketjusääntöä käytetään samoin kuin reaalifunktioiden tapauksessa, holomorfisten funktioiden summat, tulot ja yhdistetyt funktiot ovat holomorfisia, ja kahden holomorfisen funktion osamäärä on holomorfinen muualla paitsi nimittäjän nollakohdissa.
Cauchyn lauseen mukaan holomorfisen funktion polkuintegraali yhdesti yhtenäisessä alueessa suljetun polun yli on nolla. Sen käänteislause on Moreran lause: Jos jatkuvan funktion integraali yli suljetun polun on nolla, funktio on holomorfinen.
Holomorfisten funktioiden integraaleja voidaan laskea Cauchyn integraalikaavan avulla. Sen perusteella voidaan laskea avoimessa kiekossa määritellyn holomorfisen funktion arvot alueen sisäpisteissä, jos arvot alueen reunalla tunnetaan.
Integraalikaavaa voidaan soveltaa myös funktion derivaatalle, jolloin sitä voidaan kutsua Cauchyn derivointisäännöksi
Sääntö pätee mille tahansa suljetulle käyrälle, joka kierretään kertaalleen positiiviseen kiertosuuntaan pisteen a ympäri.
Kaava voidaan myös yleistää n:nen kertaluvun derivaatalle. Jos siis holomorfisella funktiolla on ensimmäisen kertaluvun derivaatta, sillä on kaikkien kertalukujen derivaatat, siis
Esimerkkejä
Kaikki kompleksikertoimiset polynomifunktiot ovat holomorfisia kompleksilukujen joukossa, samoin sini, kosini ja eksponenttifunktio. (Kompleksilukujen joukossa trigonometristen funktioiden ja eksponenttifunktion välillä on Eulerin kaavan mukainen yhteys.
Cauchy–Riemannin yhtälöiden seurauksena reaaliarvoisen holomorfisen funktion on oltava vakio. Siten mm.z:n reaaliosa ja imaginaariosa eivät ole holomorfisia. Toinen tyyppiesimerkki ei-holomorfisesta funktiosta on kompleksikonjugaatti.
Duck Sauce
Duck Sauce on yhdysvaltalais-kanadalainen DJ-kaksikko, jonka jäseniä ovat Armand Van Helden ja A-Trak.
Vuoden 2010 kesällä Duck Sauce julkaisi kappaleen "Barbra Streisand", nimettynä samannimiselle laulajalle (Barbra Streisand). Kappaleen New Yorkissa kuvatulla musiikkivideolla esiintyy useita tunnettuja muusikkoja, tuottajia, DJ:tä, sekä Barbra Streisand -imitaattori.
Hotelli Rantakalla
Hotelli Rantakalla sijaitsee Kalajoella Hiekkasärkkäin korkeimmalla kohdalla. Hotellista avautuu suora näkymä merelle. Kirkkaalla säällä hotellin ikkunoista voi ihailla 17 kilometrin päässä sijaitsevaa Maakallan saarta. Hotellissa on 32 huonetta, 300-paikkainen ravintola ja alakerrassa saunatilat uima-altaineen. Tien toisella puolella on 20 huonetta käsittävä rivitalo, viiden huoneiston asuntola ja 20 lomamökkiä. Lisäksi noin 500 metrin päässä sijaitsee Aurinkohiekkojen 20 lomamökkiä. Rakennusten yhteenlaskettu pinta-ala on vajaat 3 500 neliöä, mistä hotellikiinteistön koko on 1 900 neliöä.
Rantakallan hotelli-, rivitalo- ja kahvilarakennukset valmistuivat vuonna 1972. Vuonna 1973 rakennettiin uimahalli ja pikkumökit. Rantakallan laittoi 1970-luvun alussa liikkeelle neljä yksityistä henkilöä: kunnanlääkäri ja lääkintöneuvos Untamo Sorasto, kunnanrakennusmestari Olavi Nikkarikoski, osuuspankinjohtaja Aarne Isomäki ja urakoitsija Veikko Leskinen Pyhäsalmelta.
Rantakallan paikalle oli tarkoitus perustaa aikoinaan kevytbetoniharkkoja valmistava tehdas. Tehdasta suunnitellut ”Kalkki-Petteri” eli Lohja-yhtiön Petter Forsström ehti kuitenkin kuolla ennen tehtaan rakentamista. Rantakallan perustajat hankkivat maa-alueen omistukseensa ja rakensivat paikalle hotellin, josta kolme osakasta myi osuutensa Lomaliitolle vuonna 1978, kun taas Sorasto luopui osuudestaan vuonna 1982. Lomaliitto myi kiinteistöt ja maa-alueet Eläke-Fennialle vuonna 2001. Lomaliitto jäi vuokralaisena jatkamaan toimintaa, kunnes se ajautui konkurssiin 10. joulukuuta 2009. Vuonna 2011 hotelli liiketoimintoineen on siirtynyt ylivieskalaisten Antti Rantalan ja Esa Vallin omistukseen, jotka omistavat myös Hotelli Käenpesän Ylivieskasta.
Nikita (vuoden 2010 televisiosarja)
Nikita on yhdysvaltalainen toiminta-draamasarja, joka alkoi Yhdysvalloissa The CW -kanavalla 9. syyskuuta 2010. The CW on esittänyt ensimmäisen tuotantokauden ja on ilmoittanut uusivansa sarjan toiselle kaudelle. Sarjan päätähtenä on Maggie Q:n esittämä karkuteille lähtenyt salamurhaaja Nikita, joka aikoo kukistaa hänet pettäneen työnantajansa. Sarja perustuu ranskalaiseen elokuvaan Tyttö nimeltä Nikita (1990), sen uudelleenfilmatisointiin Koodinimi: Nina (Point of No Return, 1993) ja alkuperäiseen televisiosarjaan Nikita (La Femme Nikita, 1997).
Juoni
Nikita oli kaduilla elävä nuori, joka päätyi vankilaan. Jaosto-niminen salainen järjestö, joka värvää ongelmissa olevia nuoria salamurhaajiksi ja vakoojiksi, lavasti Nikitan teloituksen ja koulutti tämän agentikseen uskotellen omaavansa hyvät tarkoitusperät. Kun Nikita sai tietää totuuden, hän pakeni ja vannoi tuhoavansa Jaoston. Nyt hänellä on apunaan rankan lapsuuden kokenut Alex, joka liittyy myyräksi Jaostoon. Kaksikko pyrkii kaatamaan Jaoston operaatio kerrallaan ja samalla hankkimaan lisää liittolaisia puolelleen.
Carol Lewis
Carol LeGrant Lewis (s. 8. elokuuta 1963 Birmingham Alabama) on entinen yhdysvaltalainen pituushyppääjä. Hänen veljensä Carl Lewis on moninkertainen olympiavoittaja.
Helsingin MM-kilpailuissa 1983 Lewis voitti pronssia. Seuraavana vuonna Los Angelesin olympialaisissa hän sijoittui yhdeksänneksi. Zürichissä elokuussa 1985 hän hyppäsi oman ennätyksensä 704 senttimetriä. Myöhemmin samana vuonna hän voitti pronssia yleisurheilun maailmancupista.
Westmorelandin piirikunta (Virginia)
Westmorelandin piirikunta on Virginiassa Yhdysvalloissa sijaitseva piirikunta. Vuoden 2010 väestönlaskennassa piirikunnan asukasluku oli 17 454.
Kuuluisia Westmorelandissa syntyneitä ovat Yhdysvaltain presidentit George Washington ja James Monroe sekä Etelävaltioiden armeijan ylipäällikkö Robert E. Lee.
Cody Ceci
Ura
Ceci pelasi vuosina 2009–2013 OHL-junioriliigaa Ottawa 67's:ssa ja Owen Sound Attackissa. Kaudella 2012–2013 hän toimi Ottawa 67's:n kapteenina, kunnes siirtyi tammikuussa 2013 Owen Sound Attackiin. Saman vuoden huhtikuussa Ceci siirtyi NHL-seura Ottawa Senatorsin AHL-farmijoukkueeseen Binghamton Senatorsiin. Kaudella 2013–2014 Ceci pelasi sekä Binghamton Senatorsissa ja Ottawa Senatorsissa. Binghamtonissa hän teki runkosarjassa 27 ottelussa tehot 2+17 ja pudotuspeleissä 4 ottelussa tehot 1+1. Ottawassa hän teki 49 ottelussa tehot 3+6.
Kaudella 2014–2015 hän pelasi koko kauden Ottawa Senatorsissa tehden runkosarjassa 81 ottelussa 5 maalia ja antaen 16 maaliin johtanutta syöttöä. Pudotuspeleissä hän teki kuudessa ottelussa kaksi syöttöpistettä.
Ceci siirtyi kesällä 2019 Toronto Maple Leafsiin isossa pelaajakaupassa, jossa Cecin lisäksi Torontoon matkasi Ben Harpur, Aaron Luchuk ja Ottawa sai Nikita Zaitsevin, Connor Brownin ja Michael Carconen.
Lokakuussa 2020 Ceci teki vapaana agenttina Pittsburgh Penguinsin kanssa yksivuotisen ja 1,25 miljoonan dollarin arvoisen sopimuksen.
C. J. McCollum
'''Christian James ”C. J.” McCollum''' (s. 19. syyskuuta 1991 Canton, Ohio) on yhdysvaltalainen koripalloilija, joka edustaa NBA-seura New Orleans Pelicansia. Pelipaikaltaan 193-senttinen ja 91-kiloinen McCollum on heittävä takamies tai pelintekijä.
Yliopistotaso
McCollum edusti yliopistotasolla Lehigh’n yliopiston joukkuetta, jonka paidassa hänet valittiin kahdesti yliopistosarjan vuoden pelaajaksi, vuosina 2010 ja 2012. Hänet valittiin myös kolmesti sarjan tähdistöjoukkueeseen, vuosina 2010, 2011 ja 2012.
NBA
Portland Trail Blazers varasi hänet numerolla kymmenen vuoden 2013 NBA:n varaustilaisuudessa. Tammikuussa 2014 McCollum siirtyi NBA Development Leaguen Idaho Stampedeen, jossa hän pelasi vain muutaman päivän ennen paluutaan Portlandiin. Hän debytoi NBA:ssa 8. tammikuuta 2014 Orlando Magicia vastaan. Ensimmäisellä kaudellaan McCollum teki 38 pelissä 201 pistettä pistekeskiarvon ollessa 5,3. Kaudella 2014-2015 McCollum pelasi 62 ottelussa tehden 424 pistettä. Pistekeskiarvo oli 6,8.
Kaudella 2015–2016 McCollum valittiin NBA:n kehittyneimmäksi pelaajaksi.
Muuta
Myös McCollumin isoveli Errick McCollum on ammattilaiskoripalloilija. Kaudella 2018-2019 Errick McCollum pelaa Venäjällä UNIKS Kazanissa.
McCollum on kiinnostunut journalismista ja on kirjoittanut NBA:sta monelle eri nettisivulle. Hänellä on myös podcast nimeltään "Pull Up with CJ McCollum".
Toisenlaiset äidit
Toisenlaiset äidit on tositelevisio-ohjelma, jossa seurataan äitien arkea ja valmistautumista uuden perheenjäsenen vastaanottoon. Juontajana toimii Piritta Hagman. Ensimmäinen tuotantokausi alkoi Liv-kanavalla 20. elokuuta 2014. Toinen tuotantokausi alkoi 2. syyskuuta 2015 ja kolmas tuotantokausi 12. syyskuuta 2016.
Rusen alue
Rusen alue on Bulgarian alue maan pohjoisosassa ja sillä on yhteistä rajaa Romanian kanssa. Rusen alue on jaettu kahdeksaan kuntaan. Vuoden 2011 lopussa alueella oli 233 767 asukasta. Tonavan ylittävä silta, Tonavan silta sijaitsee alueella. Tonavan silta oli vuonna 2010 ainoa Tonavan ylittävä silta Bulgariassa.
Iina
Iina on suomalainen naisen etunimi. Iina on muunnos kansainvälisestä nimestä Ina, jota myös käytetään Suomessa. Ina on lyhenne nimistä, joiden loppuosa on -ina.
Iina on myös nimen Iines rinnakkaisnimi.
Vuoden 2021 loppuun mennessä Suomessa oli Digi- ja väestötietoviraston tietojen mukaan ollut kirjoilla 7 156 Iina-nimen ja 1 265 Ina-nimen saanutta naista.
Oscar Rizzato
Oscar Rizzato (8. helmikuuta 1929 San Giorgio delle Pertiche – 11. tammikuuta 2021 Padova ) oli italialainen roomalaiskatolinen arkkipiispa. Hänet vihittiin papiksi Padovan hiippakuntaan 4. heinäkuuta 1954 ja nimitettiin Eleemosynaria Apostolican almujenjakajaksi sekä Virunumin titulaariarkkipiispaksi 23. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn. Rizzato jäi eläkkeelle 28. heinäkuuta 2007.
Deanna Russo
Deanna Russo (s. 17. lokakuuta 1979 New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan tohtori Logan Armstrongina televisiosarjassa Tunteita ja tuoksuja, sekä lyhytkestoisesta televisiosarjasta Ritari Ässä.
Ura
Russo on teatterin jälkeen näytellyt enimmäkseen televisiosarjoissa, kuten Siskoni on noita, CSI, CSI: New York ja NCIS Rikostutkijat. Näiden ohella hän on tehnyt muutamia elokuvarooleja muun muassa Believers – kauhun kulttiin, Ghost Voyageen ja Ritari Ässään. Teatterissa Russon merkittävimpiä näytelmiä ovat olleet Closer, MacBeth ja Chamber Music.
Kari Lautjärvi
thumb|Kari Lautjärvi. Kari Juhani Lautjärvi (s. 8. tammikuuta 1955 Espoo) on suomalainen asianajaja. Hän on ollut asianajotoimisto Dittmar & Indreniuksen osakas vuodesta 2011 alkaen.
Kari Lautjärvi on valmistunut oikeustieteen kandidaatiksi vuonna 1981 ja saanut auskultoituaan varatuomarin arvon vuonna 1983. Hän suoritti LL.M -tutkinnon Harvardin yliopistossa Yhdysvalloissa 1986. Oikeustieteiden tohtoriksi hän väitteli Helsingin yliopistosta vuonna 2015. Lautjärven väitöskirja käsittelee välipääomarahoitusinstrumentteja. Lautjärvelle myönnettiin laamannin arvonimi vuonna 2017.
Lautjärvi on toiminut vuosina 1983–2011 lakimiehenä, asianajajana tai osakkaana asianajotoimistoissa Procope & Hornborg Oy, Heikki Haapaniemi Oy ja Hannes Snellman Oy.
Lautjärvi on muun muassa Crisis Management Initiative -järjestön (CMI) hallituksen jäsen. Hän toimi pitkään Suomen Asianajajaliiton luottamustehtävissä, viimeksi puheenjohtajana vuosina 2004–2007. Vuonna 2015 hänet valittiin asianajajaliiton säätiön hallituksen puheenjohtajaksi. Opiskeluaikanaan Lautjärvi on toiminut SYL:n hallituksen jäsenenä 1979, HYY:n hallituksen jäsenenä ja varapuheenjohtajana 1976–77. Hän toimi myös RUK:n kurssin 167 oppilaskunnan puheenjohtajana vuonna 1981.
Kleptomania
Kleptomania eli varastamishimo on pakonomainen ja sairaalloinen tarve varastaa tai näpistää tavaroita. Kleptomania on harvinainen hillitsemishäiriö, jota tavataan hieman yleisemmin naisilla kuin miehillä.
Yleensä kleptomaanit eivät varasta tavaroita niiden arvon takia. Sen sijaan he varastavat mielijohteesta jotain, mitä sattuu olemaan käsillä, sillä he kaipaavat jännitystä. Varastetut esineet ovat kleptomaanille usein täysin tarpeettomia. Osa kleptomaaneista pitää varastamansa tavarat, osa antaa ne pois ja toiset saattavat tuntea syyllisyyttä ja yrittävät palauttaa ne.
Jotkut kleptomaanit vievät läheistensä tavaroita vain siksi, että he kokevat olevansa silloin tavaran omistajan luona. Pientä kleptomaniaa ihmisillä esiintyy yleisimmin silloin, kun he joutuvat luopumaan jostain tärkeästä. Esimerkiksi jos aviopari eroaa, toinen osapuoli saattaa viedä puolisonsa jonkin vaatekappaleen ja pitää sen omanaan.
Anselmo Guido Pecorari
pienoiskuva Anselmo Guido Pecorari (s. 19. toukokuuta 1946 Sermide) on italialainen roomalaiskatolinen arkkipiispa, joka on luonut uran kirkkonsa diplomaattisissa tehtävissä. Hänet vihittiin papiksi Mantovan hiippakuntaan 27. syyskuuta 1970 ja nimitettiin apostoliseksi nuntiukseksi Ruandaan sekä Populonian titulaariarkkipiispaksi 29. marraskuuta 2003. Piispaksi konsekroinnin suoritti 11. tammikuuta 2004 Angelo Sodano, jota avustivat Egidio Caporello ja Oscar Rizzato.
Pecorari erosi 17. tammikuuta 2008 tehtävistään nuntiuksena Ruandaan, mutta sai 24. toukokuuta 2008 vastaavan nimityksen Uruguayhyn.
Amara Traoré
Amara Traoré (s. 25. syyskuuta 1965 Saint-Louis) on senegalilainen jalkapallovalmentaja ja entinen jalkapalloilija. Hän on toiminut vuodesta 2013 lähtien guinealaisen Horoya AC:n päävalmentajana.
Pelaajaura
Hyökkääjänä pelannut Traoré pelasi kotimaassaan Senegalissa vuosina 1984–1988. Sittemmin hän siirtyi Ranskaan, jossa myös pelasi lähes koko uransa. Hän pelasi yhteensä yhdeksän kautta Gueugnon riveissä. Parhaimmillaan Traoré teki yhden kauden aikana joukkueelleen 23 maalia Ligue 2:ssa. Traoré edusti myös Metziä ja Châteauroux'ta. Hän pelasi yhden kauden Arabiemiraateissa Al-Wahdan riveissä.
Maajoukkueura
Traoré pelasi Senegalin maajoukkueessa vuosina 1987–2002. Hän edusti maataan neljissä arvokisoissa, joista parhaimmaksi saavutukseksi jäi hopeaa vuoden 2002 Afrikan-kisoissa ja puolivälierä paikka 2002 MM-kisoissa.
Vanhakaupunki (täsmennyssivu)
Vanhakaupunki, vanhakaupunki tai vanha kaupunki yleisnimenä sekä Vanhakaupunki erisnimenä tai etuliite "Vanha" erisnimissä kaupungin nimen edellä voivat viitata ainakin seuraaviin:
Kuuskajaskari
thumb|[[152/50 T -rannikkotykin tuliasema Kuuskajaskarin saaressa.]] thumb|250px|right|Kuuskajaskarin pitäjä. Kuuskajaskari on 26,5 hehtaarin kokoinen saari Rauman saaristossa. Saarella sijaitsee merivalvonta sekä tulenjohtotorni ja entinen rannikkotykistön linnake. Linnake on toiminut rauhan aikana vain koulutus- ja puolustuslinnakkeena. Sillä ei ollut osuutta talvi- ja jatkosodan puolustustaisteluissa.
Nimen alkuperä
Nimistöntutkijoiden mukaan saaren nimen lähtökohtana on asu Kuusi-kajas-kari, jossa kajas tarkoittaa kajavaa eli lokkia, ja nimi siis merkitsee ”kuusta kasvavaa lokkiluotoa”. Vastaavasti läheinen Kallikajaskari on ”kallioinen lokkiluoto”.
Luonto
Sotilaskäyttö on antanut oman leimansa saaren luonnolle. Saarella on rehevä puusto sekä kasvillisuutta, joka on menestynyt sotilaiden tallaamilla alueilla.
Aiheesta muualla
61.13667°N, 21.36667°W
Pohjoisen ulottuvuuden sosiaali- ja terveyskumppanuus
Pohjoisen ulottuvuuden sosiaali- ja terveyskumppanuus (NDPHS) perustettiin vuonna 2003 torjumaan tarttuvia tauteja ja elintapasairauksia, parantamaan pohjoisen ulottuvuuden alueen asukkaiden hyvinvointia ja elämänlaatua sekä edistämään yhteistyötä terveys- ja sosiaalisektorilla. Kumppanuuden ytimen muodostavat asiantuntijaryhmät, joita ovat 1. HIV/AIDS, 2. perus- ja vankilaterveydenhuolto, 3. alkoholi ja muut päihteet ja 4. elintapoihin liittyvät ei-tarttuvat taudit. Kumppanuuden sihteeristö toimii Tukholmassa. Kumppanuudella ei ole hankerahastoa, vaan kiinnostuneet tahot rahoittavat hankkeita tapauskohtaisesti.
Ruisvehnä
Ruisvehnä eli Tritikali on viljelykasvi, joka on vehnän ja rukiin risteytys. Sitä käytetään lähinnä rehuna. Ruisvehnässä yhdistyvät vehnän ja rukiin parhaat puolet: runsassatoisuus sekä kestävyys kuivuutta ja tuholaisia vastaan, myös ravintoarvot ovat normaalia vehnää paremmat. Vaikka ruis ja vehnä risteytettiin jo 1800-luvulla, siementen steriiliyden takia sen viljely on jäänyt vähäiseksi. Ongelma on ratkaistu kolkisiini käsittelyllä.
Live – Apocalypse
Live – Apocalypse on puolalaisen metalliyhtye Christ Agonyn livealbumi, joka on julkaistu vuonna 2002.
Ingrid Andersen
pienoiskuva|Ingrid Andersén 1908 Helsingissä [[Svenska teaternissa Arthur Bernèden näytelmässä Under epåletten.]] Ingrid Maria Andersén-Borell (31. elokuuta 1882 Tukholma, Ruotsi – 1965 ) oli ruotsalainen näyttelijä.
Andersén-Borell opiskeli pianonsoittoa Tukholmassa Richard Andersonin oppilaana ja Martin Knutzenin oppilaana Kristianiassa. Näyttelijäntyötä hän opiskeli Hedvig Winterhjelmin ja Björn Björnsonin oppilaana. Hän oli kiinnitettynä Nationaltheatretissa Kristianiassa 1904–1905, Dramatenissa 1905–1906; Albert Ranftin teatterissa 1906–1913; Svenska teaternissa Helsingissä 1914–1915. Hänen roolejaan olivat muun muassa Käthie näytelmässä Gamla Heidelberg, Clärchen Sodoms undergångissa, Helga Geografi och Kärlekissä, Matilde Luciferissa.
Jäkärlän keramiikka
Jäkärlän keramiikka eli Jäkärlän ryhmän keramiikka on suomalainen kivikautisen keramiikan tyylisuunta, jota valmistivat Jäkärlän ryhmän jäsenet. He olivat subneoliittisia metsästäjä-keräilijä-kalastajia Suomenlahden, Ahvenanmeren ja Pohjanlahden rannikoilla. Nämä ryhmät jatkoivat keraamisten astioiden valmistusperinnettä varhaiskampakeraamiikan jälkeen ja tyypillisen kampakeramiikan rinnalla. Jäkärlän keramiikka kuuluu kampakeramiikan läntiseen ryhmään. Kirjallisuudessa siitä käytetään lyhennettä Jäk ja sitä valmistettiin noin 4300−3700 eaa..
Piirteitä
Astiat valmistettiin vyöhyketekniikalla, jossa nauhaksi kaulittu kaistale kierrettiin pohjan ympärille tai kiinnitettiin edellisen nauhan jatkeeksi. Näin muodostui astian seinämä, joka päättyi profiilittomaan suuaukkoon. Reuna saatettiin joskus taivuttaa hieman sisäänpäin, mutta yleensä se oli suora. Astian muoto muistutti pääpiirteissään kampakeramiikan läntisen ryhmän astioita.